4. การประกอบธุรกิจของแต่ละสายผลิตภัณฑ์

4.1 การประกอบธุรกิจของบริษัท

  4.1.1 ลักษณะผลิตภัณฑ์หรือบริการ

  ลักษณะผลิตภัณฑ์หรือบริการของบริษัท แบ่งออกเป็น 2 ลักษณะ ดังนี้

  4.1.1.1 ผลิตและจำหน่ายบรรจุภัณฑ์พลาสติก

บริษัทได้เริ่มดำเนินธุรกิจในอุตสาหกรรมการผลิตและจำหน่ายกระสอบพลาสติกสาน (Plastic)
ตั้งแต่ปี 2534 จนถึงปัจจุบัน กลุ่มลูกค้าของบริษัทมีอยู่ในหลากหลายอุตสาหกรรม ประกอบด้วย
ข้าวสาร,อาหารสัตว์,แป้ง,ปุ๋ย,น้ำตาล,เคมีภัณฑ์,น้ำแข็ง, เป็นต้น ซึ่งจุดเด่นของผลิตภัณฑ์ของบริษัท
คือ เส้นทอขนาด12*12 เส้นต่อ ตรน. ที่มีความเรียบและมีความแข็งแรงทนทานต่อการนำไปใช้งาน
รวมถึงความสวยงามในการพิมพ์ตราสินค้าเพื่อสร้างภาพลักษณ์ที่ดีให้กับสินค้าของลูกค้าที่นำไปบรรจุอีกด้วย
โดยปัจจุบันสามารถแบ่งประเภทผลิตภัณฑ์กระสอบพลาสติกสานที่บริษัทผลิตและจำหน่ายได้เป็น 2
ประเภทหลัก ดังนี้

-   กระสอบพิมพ์เฟล็กโซ่ (Flexo Printing)

เป็นการพิมพ์โดยใช้เทคโนโลยีแบบ Flexo คือ ใช้บล๊อกยางผ่านสีและกดลายลงบนกระสอบ
ได้เป็นงานพิมพ์แบบ 2 มิติ ที่เห็นตามท้องตลาดทั่วไปในตลาดระดับกลางและระดับล่าง
ซึ่งอาจจะมีการเคลือบหรือสวมถุงรองใน(PE)เพื่อป้องกันความชื้น
ตามคุณลักษณะของสินค้าที่ลูกค้านำไปบรรจุ

-   กระสอบเคลือบกราเวียร์(Gravure Printing)

การพิมพ์ด้วยเทคโนโลยีแบบ Gravure ลงบนแผ่นฟิล์ม แล้วนำมาเคลือบลงบนกระสอบ
ได้เป็นงานพิมพ์แบบ 3 มิติ ที่ให้ภาพเหมือนจริงหรือมีการใช้ Graphic design
ได้ตามความต้องการ เหมาะสำหรับกลุ่มลูกค้าที่ต้องการภาพลักษณ์ทางการตลาด
ในตลาดระดับบนหรือ ระดับ Premium

  4.1.1.2 ธุรกิจพัฒนาอสังหาริมทรัพย์

บริษัทดำเนินธุรกิจพัฒนานิคมอุตสาหกรรมและพัฒนาอสังหาริมทรัพย์ผ่านบริษัทร่วมซึ่งดำเนินธุรกิจด้านพัฒนาอสังหาริมทรัพย์ในรูปแบบเขตส่งเสริมอุตสาหกรรมนวนคร
พร้อมระบบสาธารณูปโภคอย่างครบถ้วน โครงการตั้งอยู่กิโลเมตรที่ 46 ถนนพหลโยธิน
ตำบลคลองหนึ่ง อำเภอคลองหลวง จังหวัดปทุมธานี ในพื้นที่ประมาณ 6,135 ไร่
แบ่งพื้นที่ในโครงการเป็นพื้นที่เขตอุตสาหกรรม เขตที่อยู่อาศัย เขตพาณิชยกรรมและเขตปลอดอากร
สำหรับเขตพื้นที่อุตสาหกรรมนวนครได้จัดสรรพื้นที่
ทางด้านทิศเหนือของโครงการเดิมเพื่อพัฒนาเป็นพื้นที่สำหรับธุรกิจอุตสาหกรรมขนาดกลางและขนาดย่อม
ปัจจุบันบริษัทถือหุ้นในอัตราร้อยละ 23.39 ของทุนจดทะเบียนชำระแล้ว
นอกจากนี้ยังได้ขยายการลงทุนใหม่ไปยังนิคมอุตสาหกรรม อำเภอสูงเนิน จังหวัดนครราชสีมา
ซึ่งอยู่ในพื้นที่ได้รับการส่งเสริมการลงทุน (เขต 3) ที่จะได้รับการส่งเสริมการลงทุนจาก BOI
โดยมีพื้นที่โครงการประมาณ 2,000 ไร่ ถือเป็นนิคมที่ทันสมัยที่สุดในเขตตะวันออกเฉียงเหนือ

4.1.2 การดำเนินงานด้านการตลาดและการขายในปี 2555

[] จากนโยบายทางการตลาดปี 2555 ในการปรับเปลี่ยน Business Model ของบริษัท
อยู่ในรูปแบบของ The One Stop Service Packaging Solution คือการวาง Position
เป็น Provider มากกว่าการเป็น Manufacturer
หรือหมายถึงการเป็นผู้จัดหาและแก้ปัญหาด้านบรรจุภัณฑ์ให้กับลูกค้า
เพื่อให้ได้สินค้าตรงตามความต้องการของลูกค้ามากที่สุด โดยไม่มีข้อจำกัดด้านการผลิต ด้วยการหา
Partner ทางธุรกิจที่เป็นผู้ผลิตบรรจุภัณฑ์อื่นๆ นั้น ซึ่งการดำเนินการด้านการขายในปี 2555
ได้แสดงให้เห็นถึงการเปลี่ยนแปลงที่ชัดเจนจากปีที่ผ่านมา ดังนี้

  เห็นได้ว่ายอดขายส่วน Outsourcing (การรับคำสั่งซื้อจากลูกค้าโดยว่าจ้าง Partner
  เป็นผู้ผลิตให้)ในปี 2555 มีจำนวนเพิ่มขึ้นจากปี 2554 อย่างมีนัยสำคัญ (จาก9.50ตัน
  เป็น355.68ตัน) โดยส่วนใหญ่จะเป็นสินค้าประเภทกระสอบ Flexo
  ซึ่งมีทั้งในรูปแบบของการสั่งซื้อเป็นสินค้าสำเร็จรูปพร้อมส่ง(FG)
  หรือเป็นผืนผ้ากระสอบเพื่อนำกลับมาพิมพ์และตัดเย็บที่โรงงาน
  นอกจากนั้นทางบริษัทยังได้เริ่มเปิดตลาดสินค้าอื่นๆนอกเหนือจากกระสอบพลาสติก (Flexible
  Packaging) อาทิ ถุงNylon ถุงLLDPE และ ถุงฟอยด์
  โดยเริ่มมีการสั่งซื้อเข้ามาในช่วงปลายปี 2555
  ซึ่งเป็นการเริ่มต้นจากลูกค้าเก่าที่มีการใช้บรรจุภัณฑ์อื่นๆนอกจากกระสอบพลาสติกอยู่แล้ว เช่น
  ถุงข้าวบรรจุ 1 กก. / 5 กก. หรือ ถุงบรรจุปุ๋ยเคมีขนาดเล็ก เป็นต้น

  จากการดำเนินธุรกิจตามรูปแบบThe One Stop Service Packaging Solution
  ในปีที่ผ่านมา บริษัทได้ผลการตอบรับเป็นอย่างดีทั้งจากลูกค้าและPartner
  ด้วยการดำเนินธุรกิจตามรูปแบบดังกล่าว
  ทำให้เกิดความพึงพอใจและสร้างผลประโยชน์ต่อทุกฝ่ายที่เกี่ยวข้อง(Stakeholders) ดังนี้

+-----------------+----------------------------------------------------+
|                 |                                                    |
+-----------------+----------------------------------------------------+
| Customer        | -   ได้รับสินค้าที่มีคุณภาพแล                              |
| Benefit         | ะราคาในระดับที่ตรงตามความต้องการเหมาะสมกับลักษณะการใช้งาน |
|                 |     และได้รับสินค้าตรงตามเวลาที่กำหนด                    |
|                 |     เนื่องจาก                                        |
|                 | บริษัทสามารถบริหารการสั่งผลิตสินค้าไปยังโรงงานหรือผู้ผลิตอื่นที่เป็น |
|                 |     Partnerเพื่อให้ตรงตามเวลาที่ลูกค้าต้องการได้ โดยในปี     |
|                 |     2555 บริษัทสามารถส่งสินค้าไต้ตรงตามเวลามากกว่า 80 %   |
|                 |                                                    |
|                 | -   ลดเวลาและขั้นตอนในการสั่งซื้อบรรจุภัณฑ์                 |
|                 |     โดยทางบริษัทจะเป็นผู้ดูแลและจัดหาให้ในทุกขั้นตอน          |
|                 |     และทุกประเภทบรรจุภัณฑ์                             |
+-----------------+----------------------------------------------------+
| Company Benefit | -                                                  |
|                 | สามารถเพิ่มยอดขายและตอบสนองความต้องการของลูกค้าได้ในหลาย |
|                 |     Segment โดยไม่ทำให้เกิดความหลากหลายในการผลิต       |
|                 |     และข้อกำจัดด้าน Capacity                          |
|                 |                                                    |
|                 |   เนื่องจากสามารถแบ่งสัดส่วนประเภทผลิตภัณฑ์ที่ไม่ได้ผลิตเองไปยัง |
|                 |     Partner ได้                                     |
|                 |     ส่งผลให้โ                                        |
|                 | รงงานควบคุมเวลาและการสูญเสียในการผลิตได้มีประสิทธิภาพมากขึ้น |
|                 |     อีกทั้งไม่ต้องลงทุนสายการผลิตเพิ่ม                      |
+-----------------+----------------------------------------------------+
| Partner Benefit | -   บริษัทผู้ผลิตบรรจุภัณฑ์ส่วนใหญ่                          |
|                 |     ไม่ว่าจะเป็นบรรจุภัณฑ์ประเภทกระสอบพลาสติก             |
|                 |                                                    |
|                 |  หรือบรรจุภัณฑ์อื่นๆยังขาดทีมการตลาดและการขายในการขยายตลาด |
|                 |     หรือเพิ่มยอดขายให้เต็มกำลังการผลิตที่มีอยู่ ซึ่งในส่วนนี้ทาง    |
|                 |     Partner                                        |
|                 |     สามารถใช้ทีมขา                                   |
|                 | ยของบริษัทในการเพิ่มยอดขายได้โดยไม่จำเป็นต้องลงทุนจ้างบุคลากร |
+-----------------+----------------------------------------------------+

ผลงานในปี 2555 ถือเป็นการวางรากฐานสำหรับการก้าวสู่ The One Stop Service
Packaging Solution อย่างเต็มรูปแบบ ซึ่งจากข้อมูลเบื้องต้นแสดงให้เห็นว่า
ตลาดมีความพึงพอใจทั้งในด้านลูกค้าและ Partner โดยปัจจุบันบริษัทมีจำนวนPartner
ที่เป็นผู้ผลิตบรรจุภัณฑ์ต่างๆ จำนวน 13 รายดังนี้

-   ผู้ผลิตกระสอบพลาสติก จำนวน 4 ราย

-   ผู้ผลิตบรรจุภัณฑ์ Flexible & PE จำนวน 6 ราย

-   ผู้ผลิตถุงกระดาษ จำนวน 2 ราย

-   ผู้ผลิตกล่องกระดาษ จำนวน 1 ราย

สำหรับปี 2556 และในอนาคต บริษัทจะเข้าสู่การบริหารจัดการรูปแบบการดำเนินธุรกิจแบบ The
One Stop Service Packaging Solution ให้มีประสิทธิภาพมากยิ่งขึ้น
เพื่อรองรับการขยายตลาดไปยังบรรจุภัณฑ์อื่นๆ และการเพิ่มยอดขายตามเป้าหมายที่ตั้งไว้
โดยบริษัทมีนโยบายในการสร้างทีมการตลาดและการขายให้แข็งแกร่ง
เพื่อตอบสนองความต้องการของลูกค้า ภายใต้องค์ประกอบดังนี้

PRODUCT AND GRAPHICS DESIGN SUPPORT TEAM

มีทีมงานบริการออกแบบผลิตภัณฑ์ และรูปแบบการพิมพ์ตามความต้องการของลูกค้า
เพื่อสร้างความโดดเด่นให้กับบรรจุภัณฑ์

TECHNICAL SALES

รูปแบบการนำเสนอขายสินค้าและบริการ ผ่านพนักงานขายที่มีความรู้
ความชำนาญด้านบรรจุภัณฑ์แบบครบวงจร สามารถอธิบายและให้คำปรึกษากับลูกค้าได้เป็นอย่างดี

CUSTOMER SERVICE

ศูนย์บริการลูกค้าสัมพันธ์ที่สามารถติดต่อสอบถามข้อมูล หรือติดตามงานผ่านระบบ Call
Centerรวมถึงแจ้งข้อร้องเรียนผ่านระบบของบริษัท เพื่อนำไปปรับปรุงให้เกิดความพึงพอใจสูงสุด

STANDARD OF QUALITY SYSTEM

การบริหารจัดการ ภายใต้มาตรฐาน ISO 9001:2008
กระบวนการผลิตภายใต้ระบบปิดที่มีความสะอาด และป้องกันสิ่งปนเปื้อนจากภายนอก
เพื่อรองรับมาตรฐานสากลในการผลิตสินค้าสำหรับบรรจุอาหาร อาทิ GMP HACCP และ มอก.

QUALITY CONTROL

บริษัทมีระบบการควบคุมคุณภาพ
และตรวจสอบมาตรฐานของสินค้าอย่างละเอียดเพื่อให้มั่นใจว่าสินค้าจะถึงมือลูกค้าอย่างถูกต้องตามมาตรฐานที่กำหนดร่วมกัน

LOGISTIC SYSTEM

ระบบการบริหารการจัดส่ง ด้วยรถขนส่งของบริษัท พร้อมระบบติดตาม GPS Tracking
เพื่อการจัดส่งที่รวดเร็วทันเวลา

การจัดทำมาตรฐาน GMP/ HACCP/ มอก.

ทางบริษัทได้เล็งเห็นถึงความสำคัญในการผลิตสินค้าให้มีคุณภาพและมีความปลอดภัยจากสิ่งปนเปื้อนต่างๆ
เนื่องจากตระหนักดีว่า ลูกค้าหลักของบริษัทอยู่ในกลุ่มอุตสาหกรรมอาหาร อาทิ ข้าวสาร
แป้งมันสำปะหลัง ดังนั้น การผลิตสินค้าอย่างถูกสุขลักษณะ
จึงถือเป็นความรับผิดชอบของบริษัททั้งกับลูกค้าที่นำไปบรรจุสินค้า จนถึงผู้บริโภคในขั้นสุดท้าย (End
User)

การได้รับรองมาตรฐาน GMP (Good Manufacturing Practice) และ HACCP (Hazard
Analysis and Critical Control Point)
จึงเป็นโครงการที่บริษัทได้วางรากฐานตั้งแต่การเริ่มก่อสร้างโรงงานแห่งใหม่
โดยออกแบบตัวอาคารและระบบการผลิตให้สอดคล้องกับมาตรฐานดังกล่าวตั้งแต่ต้น
โดยปัจจุบันได้มีการร่างระเบียบ ข้อบังคับ และขั้นตอนในการปฏิบัติงานในการผลิตตามข้อกำหนด
GMP และในเบื้องต้นนี้ ทางบริษัทได้รับการตรวจสอบเบื้องต้น (Pre-Audit) จากบริษัทBureau
Veritas ซึ่ผงเป็นบริษัทผู้ออกใบรับรองมาตรฐานต่างๆระดับโลก
ทั้งนี้ทางบริษัทเองยังได้จัดการอบรมพร้อมทั้งได้รับใบประกาศนียบัตรผ่านการฝึกอบรมหัวหน้าแผนกและพนักงานในแผนกต่างๆที่เกี่ยวข้อง
เพื่อสามารถเป็น Internal Auditor จากผู้เชี่ยวชาญในด้านมาตรฐานของบริษัท Bureau
Veritas อีกด้วย ทั้งนี้ บริษัทมีแผนจะดำเนินการทำการขอ Certificate
อย่างเต็มรูปแบบในเดือน เมษายน 2556

นอกเหนือจากความปลอดภัยจากสิ่งปนเปื้อนในการบรรจุอาหารแล้วนั้น
บริษัทยังให้ความสำคัญต่อคุณภาพ
และความแข็งแรงของบรรจุภัณฑ์เพื่อความปลอดภัยในการบรรจุและขนถ่ายสินค้าของลูกค้า
ด้วยการพัฒนาสินค้าให้มีคุณภาพตามมาตรฐาน มอก.
และจะดำเนินการขอเครื่องหมายรับรองให้แล้วเสร็จภายในปี 2556

ซึ่งจากการได้รับรองมาตรฐานการผลิตนี้
จะส่งผลให้บริษัทมีความได้เปรียบในการแข่งขันทางการตลาดกับคู่แข่งรายอื่น ๆ
อันเนื่องจากลูกค้าที่เป็นผู้ผลิตสินค้าในอุตสาหกรรมอาหารรายใหญ่
จำเป็นจะต้องได้รับการรับรองมาตรฐาน GMP และ HACCP
เพื่อเป็นพื้นฐานในการดำเนินธุรกิจทั้งในประเทศและต่างประเทศ ซึ่งมาตรฐานจะควบคุมไปถึง
Suppliers ที่ทำการผลิตวัตถุดิบและบรรจุภัณฑ์ต่างๆให้ด้วยเช่นกัน
ประกอบกับในอุตสาหกรรมด้านบรรจุภัณฑ์กระสอบพลาสติกยังมีผู้ผลิตที่ได้รับมาตรฐานนี้น้อยราย
จึงถือเป็นข้อได้เปรียบอย่างยิ่งในการเข้าถึงกลุ่มลูกค้าดังกล่าว

จัดตั้งหน่วยงาน วิจัยและพัฒนาผลิตภัณฑ์ (Research & Development หรือ R&D)

เนื่องจากปัจจุบันความก้าวหน้าในด้านเทคโนโลยีมีการพัฒนาอย่างรวดเร็ว
และมีการแข่งขันที่รุนแรงมากในตลาด
ประกอบกับผู้บริโภคในปัจจุบันเริ่มมีความต้องการที่จะได้รับการตอบสนองส่วนบุคคลมากขึ้น
สินค้าประเภทบรรจุภัณฑ์ จึงมีลักษณะที่มีความเป็น Fashionable Products มากขึ้น กล่าวคือ
นอกเหนือจากความแข็งแรงทนทาน และคุณสมบัติในการปกป้องสินค้าภายในแล้วนั้น
ยังต้องมีความโดดเด่น สวยงาม แปลกใหม่อยู่เสมอ เพื่อเพิ่มความน่าสนใจให้กับผลิตภัณฑ์
ผู้ผลิตสินค้ารายต่างๆ
จึงเริ่มหันมาให้ความสำคัญต่อการออกแบบบรรจุภัณฑ์มากขึ้นโดยมุ่งเน้นการพัฒนาในงานออกแบบ
ทั้งในด้านความสวยงาม และ ความสะดวกต่อการใช้งาน
เพื่อสร้างความได้เปรียบให้กับสินค้าในการแข่งขันกับผู้ผลิตรายอื่นๆในตลาด

บริษัทได้เล็งเห็นถึงความสำคัญในข้อนี้ จึงได้มีการจัดตั้งหน่วยงานวิจัยและพัฒนาผลิตภัณฑ์ หรือ
Research and Development (R&D) ขึ้น
เพื่อมุ่งเน้นการพัฒนาสินค้าให้สามารถตอบสนองความต้องการของตลาดได้อย่างดีที่สุด
ไม่ว่าจะเป็นด้านความสวยงามของรูปแบบการพิมพ์ รูปทรงของบรรจุภัณฑ์
ความสะดวกและความเหมาะสมในการใช้งาน และยังมีขอบเขตการทำงาน
รวมไปถึงการพัฒนาสินค้าเพื่อลดต้นทุนในการผลิตของบริษัทอีกด้วย ซึ่งหน่วยงาน R&D
นี้ประกอบด้วยบุคลากรจากฝ่ายการตลาด ฝ่ายผลิต ฝ่ายควบคุมและประกันคุณภาพ ที่จะร่วมกันคิดค้น
วิจัยและพัฒนาสินค้าใหม่ ๆ ขึ้น
เพื่อเพิ่มศักยภาพของบริษัทในแง่การตอบสนองความต้องการของลูกค้าได้อย่างดียิ่งขึ้นด้วย
ไม่ว่าจะเป็นในแง่ของการใช้งาน ความสวยงาม และงบประมาณตามที่ลูกค้าต้องการ

Marketing & Sales Center

เพื่อรองรับและสนับสนุนการวาง Position เป็น The One Stop Service Packaging
Solution อย่างครบวงจรนั้น บริษัทจึงได้ทำการปรับปรุงอาคารสำนักงานที่กรุงเทพมหานคร
ให้เป็นส่วนของ Show room แสดงสินค้าบรรจุภัณฑ์ต่างๆ ทั้งจากการผลิตเอง และจาก Partner
เพื่อให้ลูกค้าเข้ามาเยี่ยมชมและเลือกใช้ผลิตภัณฑ์ที่ตนเองต้องการ
นอกจากนั้นยังมีพื้นที่ไว้สำหรับรองรับลูกค้าที่ต้องการใช้บริการการออกแบบบรรจุภัณฑ์จากบริษัทโดย
Graphic design ที่มีความเชี่ยวชาญด้านบรรจุภัณฑ์โดยเฉพาะ

การได้รับการรับรองระบบบริหารคุณภาพ ISO

  ----------------------- ----------------------- -----------------------
  ระบบบริหารคุณภาพ          วันที่ได้รับการรับรอง         บริษัทที่ตรวจประเมิน

  ISO 9002 : 1994         5 กุมภาพันธ์ 2544          SGS (Thailand) Limited

  ISO 9001 : 2002         6 ธันวาคม 2545           SGS (Thailand) Limited

  ISO 9001 : 2008         14 มกราคม 2552          Bureau Veritas
                                                  Certification
                                                  (Thailand) Limited
  ----------------------- ----------------------- -----------------------

โครงการความรับผิดชอบธุรกิจต่อสังคม เพื่อการพัฒนาอย่างยั่งยืน (Corporate Social
Responsibility: CSR)

บริษัทเอ็นอีพีฯ ดำเนินธุรกิจ
ด้วยการยึดมั่นอุดมการณ์“การสร้างคุณค่าให้กับผู้มีส่วนได้ส่วนเสียอย่างคุ้มค่าและยั่งยืน”โดยมีความรับผิดชอบดังนี้

-   การให้ผู้ใช้(End User)ได้รับประโยชน์สูงสุด ทั้งด้านคุณภาพ ราคา
    ตลอดจนการสร้างมูลค่าเพิ่ม(Value Added) ให้กับสินค้าและบริการ

-   การให้ผู้ถือหุ้นได้รับผลตอบแทนที่คุ้มค่ากับการลงทุนในอัตราที่เหมาะสม

-   การให้พนักงานได้รับผลประโยชน์ ค่าตอบแทน และการมีคุณภาพชีวิตที่ดี

-   การบริหารองค์กรควบคู่กับการพัฒนามาตรการด้านสังคม และสิ่งแวดล้อมอย่างยั่งยืน

บริษัทได้เริ่มต้นดำเนินโครงการในปี 2555โดยยึดกรอบการพัฒนาสู่ความยั่งยืน
ในระดับสากลกำหนดไว้ ซึ่งครอบคลุมทั้งด้านเศรษฐกิจ สังคม
และสิ่งแวดล้อมและสอดคล้องกับการดำเนินธุรกิจของบริษัท โดยจัดทำด้านต่าง ๆ ดังนี้

1.  การพัฒนาคุณภาพ มาตรฐานสินค้า ให้มีความเป็นสากล ตอบสนองการใช้งานของผู้บริโภค
    และการพัฒนาสินค้าเพื่อเป็นประโยชน์ในการช่วยแก้ไขปัญหาของสังคม
    โดยขอการรับรองสินค้าจากสำนักงานมาตรฐานผลิตภัณฑ์อุตสาหกรรม สมอ.

2.  เครื่องหมายฉลากสิ่งแวดล้อม“ Carbon Foot Print”ภายใต้โครงการ
    “การออกแบบและพัฒนาผลิตภัณฑ์อุตสาหกรรมสิ่งทอที่เป็นมิตรต่อสิ่งแวดล้อมอย่างยั่งยืน”
    ภายใต้สถาบันพัฒนาอุตสาหกรรมสิ่งทอ

จากวัตถุประสงค์ข้างต้นของบริษัทในการพัฒนาองค์กรสู่ความยั่งยืนบริษัทได้เล็งเห็นความสำคัญสิ่งแวดล้อมและทรัพยากรธรรมชาติที่ได้รับผลกระทบจากการปล่อยก๊าซเรือนกระจกทั้งการใช้พลังงานการเกษตรกรรมการพัฒนาและการขยายตัวของภาคอุตสาหกรรมรวมทั้งการทำลายทรัพยากรธรรมชาติและสิ่งแวดล้อมในรูปแบบอื่นๆล้วนเป็นสาเหตุสำคัญของการเกิดภาวะโลกร้อนยิ่งทวีความรุนแรงมากขึ้นจากผลกระทบของภาวะโลกร้อนทำให้ประเทศต่างๆทั่วโลกตื่นตัวในการดำเนินงานเพื่อลดการปล่อยก๊าซเรือนกระจกการจัดทำคาร์บอนฟุตพริ้นท์ขององค์กร
(Carbon Footprint for Organization หรือ Corporate Carbon Footprint:
CCF)เป็นวิธีการประเภทหนึ่งในการแสดงข้อมูลปริมาณก๊าซเรือนกระจกที่ปล่อยจากการดำเนินงานขององค์กรอันจะนำไปสู่การกำหนดแนวทางการบริหารจัดการเพื่อลดการปล่อยก๊าซเรือนกระจกได้อย่างมีประสิทธิภาพทั้งในระดับโรงงาน
ระดับอุตสาหกรรมและระดับประเทศ

ด้วยเหตุนี้บริษัทได้ตระหนักถึงผลกระทบที่เกิดขึ้นจากในส่วนของภาคอุตสาหกรรมที่บริษัทได้ประกอบการอยู่
และได้มองเห็นโอกาสการพัฒนาให้สอดคล้องกับเป้าหมายการดำเนินการด้าน CSR
เพื่อเพิ่มศักยภาพในการออกแบบและพัฒนาบรรจุภัณฑ์ที่เป็นมิตรต่อสิ่งแวดล้อม โดยมีคุณภาพ รูปลักษณ์
และประโยชน์ใช้สอยที่เป็นที่ยอมรับระดับสากล
และได้รับการตรวจประเมินเพื่อเตรียมความพร้อมในการยื่นขอรับรองฉลากคาร์บอนฟุตปริ้นของผลิตภัณฑ์กับองค์การบริหารจัดการก๊าซเรือนกระจก
(องค์การมหาชน) ซึ่งมีรายละเอียดการดำเนินการดังนี้

-   ระยะเวลาการดำเนินโครงการโดยเริ่มต้นตั้งแต่ วันที่ 1 มกราคม 2556 เป็นต้นไป

-   การฝึกอบรมและสร้างองค์ความรู้แก้ผู้ประกอบการอุตสาหกรรมสิ่งทอ

-   การฝึกอบรมเรื่องการใช้วัสดุที่เป็นมิตรต่อสิ่งแวดล้อม

-   การสำรวจข้อมูลวัสดุหรือวัตถุดิบที่ใช้ในการผลิต ที่ส่งผลต่อการปล่อยก๊าซเรือนกระจก
    พร้อมให้คำปรึกษาแนะนำในการจัดทำของแต่ละอุตสาหกรรม

-   การอบรมการจัดทำเอกสาร Verify Sheet ในการยื่นขอรับรองฉลากคาร์บอนฟุตปริ้น
    โดยกำหนดที่คาดว่าจะแล้วเสร็จในวันที่ 30 กันยายน 2556

การร่วมพัฒนาชุมชนและสังคม

1.ส่งเสริมและสนับสนุนกิจกรรมเพื่อสังคม “ภายใต้โครงการพัฒนาอาชีพ”
โดยการนำกระสอบที่ไม่ผ่านการตรวจสอบคุณภาพตามมาตรฐานของโรงงาน
แต่สามารถแปรรูปการใช้ในเชิงสร้างสรรค์ด้วยฝีมือทางหัตถกรรมในการประดิษฐ์และตกแต่งให้กับกลุ่มแม่บ้านที่ประกอบอาชีพหัตถกรรม
การถักเย็บกระเป๋า และดำเนินการซื้อคืน
เพื่อสร้างอาชีพเสริมให้กับแม่บ้านแหล่งชุมชนโดยรอบอุตสาหกรรมของโรงงานและสร้างสรรค์กิจกรรมอันเป็นประโยชน์ต่อการพัฒนาอาชีพในสังคม

2.ร่วมบริจาคทุนด้านการศึกษาให้กับมูลนิธิกฤตานุสรณ์
เพื่อช่วยเหลือครอบครัวผู้เสียสละเพื่อประเทศชาติ ครอบครัวที่มีบุตรและศึกษาอยู่
ด้วยการให้ทุนการศึกษาแก่บุตรของผู้พิการ

3.การส่งเสริมและสนับสนุนกิจกรรมทำนุบำรุงศาสนา จัดงานทอดกฐินสามัคคี ณ วัดจรเข้ตาย
ตำบลบางคา อำเภอราชสาส์น จังหวังฉะเชิงเทรา และวัดโป่งไหม ตำบลโป่งไหม อำเภอเลาขวัญ
จังหวัดกาญจนบุรี